Vuoden 2019 uusi hallitus kokoontui
Luotu: 15.01.2019 13:21
Osumat: 461
SKY:n uusi hallitus järjestäytyi ja kokousti ensimmäistä kertaa lauantaina 12.1. Fingo ry:n tiloissa Helsingin Vallilassa.
Tunnelma oli innostunut ja tulevaa vuotta suunniteltiin hyvillä mielin. Uudeksi puheenjohtajaksi valittu Minna Mannert on SKY:lle tuttu jo pääsihteerikaudeltaan vuosilta 2014-16 ja aloitti nyt uudessa tehtävässään. Lauantaipäivän perehdytykseen sisältyi SKY:n historiaa, yhteisten pelisääntöjen vahvistamista, taukojumppaa sekä esittäytymistä SKY:n toimintaan ja arvoihin liittyvien sanojen avulla.
Kokouksessa hallitus jakoi vastuualueitaan, keskusteli tämän vuoden painopisteistä ja iloitsi hyvää palautetta saaneesta Uskontojen kahvila –toiminnasta.
Kuvassa innokkaita hallituksen jäseniä vasemmalta oikealle: Emilia Kallioniemi (YKY), Sanna Haapasaari (JYKY), Minna Mannert (YKY), Anssi Hannula (YKY), Suvi-Tuulia Vaara (YKY), Vesa Nessling (YKY). Kuvasta puuttuvat Väinö Väistö (YKY) ja Jussi Ikkala (YKY) sekä varajäsenet Saara Murto (YKY) ja Tuomo Tuiskula (TYKY).
Kevään liittokokouksen paikaksi vahvistettiin Joensuu. Tervetuloa siis Pohjois-Karjalaan 16.3.!
Toimisto on joululomalla 20.12.-9.1.
Luotu: 18.12.2018 15:25
Osumat: 354
SKY:n toimisto viettää joululomaa 20.12.-9.1. Henkilökunta ja hallitus toivottavat siunattua ja levollista joulua ja iloa alkavaan vuoteen!
PIENI JOULULAULU
- Anna-Maija Raittila
Liittokokousterveiset ja uskontodialogia
Luotu: 22.11.2018 11:11
Suomen Kristillisen Ylioppilasliiton liittokokous järjestettiin lauantaina 17.11. Ennen kokousta osallistuimme Heidi Rautionmaan vetämään työpajaan uskontodialogista. Työpajassa näimme ja kuulimme esimerkkejä onnistuneista ja haasteellisistakin kohtaamisista eri katsomusten edustajien välillä. Opimme, että dialogissa tarvitaan avointa mieltä, vastavuoroisuutta, rohkeutta ja sen ymmärtämistä, että jokainen ihminen edustaa ensisijaisesti itseään, eikä koko uskontoaan tai taustayhteisöään. Henkilökohtaiset kontaktit ovat usein paras tapa lähteä rakentamaan vuoropuhelua eri tavoin ajattelevien tai elävien ihmisten välillä.
Esittäytymiskierroksella käytettiin apuna lankakerää.
Liittokokouksessa hyväksyttiin SKY:n ensi vuoden toimintasuunnitelma ja talousarvio. Vuonna 2019 on luvassa muun muassa opiskelijoiden kansainvälisenä rukouspäivänä käynnistyvä Tarinoita kohtaamisista- kilpailu, johon voi osallistua kirjoittamalla, kuvaamalla tai videoimalla kohtaamisesta kertovaa materiaalia.
Syksyllä 2018 alkanut STEA:n rahoittama uskontojen kahvila –toiminta jatkuu ensi vuoden puolelle Helsingissä, Turussa ja Joensuussa. Vuonna 2018 alkanut valtakunnallinen Skypen kautta toteutettava matalan kynnyksen Avointen ovien ja mielten raamis jatkuu myös.
Liiton viestinnässä panostetaan liiton näkyvyyteen erityisesti sosiaalisen median kanavissa.
Työpajan tunnelma oli innostava.
Kokouksessa mietittiin myös lehtien Ad Lucem ja Etsijä tulevaisuutta, mikä herätti paljon keskustelua.
Uuden liittohallituksen puheenjohtajaksi valittiin Minna Mannert (YKY). Varapuheenjohtajiksi valittiin Emilia Kallioniemi (YKY) ja Sanna Haapasaari (JYKY). Hallituksen jäseniksi valittiin Suvi-Tuulia Vaara (YKY), Jussi Ikkala (YKY), Anssi Hannula (YKY), Väinö Väistö (YKY) ja Vesa Nessling (YKY). Hallituksen varajäseniksi valittiin Saara Murto (YKY)ja Tuomo Tuiskula (TYKY).
Voit käydä tutustumassa toimintasuunnitelmaan ja talousarvioon tarkemmin täällä: http://www.sky-fks.fi/info/asiakirjat
Uskontodialogi voi näyttää esimerkiksi tältä.
Kuvat: Sanjaana Gavalas
Reilun kaupan viikko 22.-28.10.2018
Luotu: 18.10.2018 13:36
Osumat: 459
Reilun kaupan viikkoa vietetään tänä vuonna 22.-28.10.2018. Suomen Kristillinen Ylioppilasliitto tekee yhteistyötä Reilun kaupan kanssa Reilut seurakunnat -hankkeen myötä, jonka tarkoituksena on levittää tietoisuutta Reilusta kaupasta seurakuntiin. Tänä vuonna SKY ottaa osaa Reilun kaupan viikkoon aiempaa laajemmin: seurakuntia haastetaan ryhtymään Reilun kaupan seurakunniksi ja samalla Instagramissa on mahdollisuus osallistua SKY:n ekoteko-kampanjaan.
Miten osallistua Reilun kaupan viikkoon?
Lue, miten voit osallistua viikkoon ja innostaa muitakin mukaan:
- Haasta itsesi ja läheisesi tekemään viikon aikana ekotekoja. Ota kuva tekemästäsi ekoteosta ja jaa se Instagramissa hashtagilla #ekotekoskyfks tai #reilunkaupanviikko
- Haasta oma seurakuntasi Reiluksi Facebookissa! Reiluja seurakuntia on Suomessa jo yli 110. Facebookista löydät SKY:n tapahtuman ”Haasta seurakuntasi reiluksi!”: https://www.facebook.com/events/246202872918126/
Voit myös haastaa suoraan oman seurakuntasi:
1. Tarkista täältä, onko oma seurakuntasi jo reilu: https://reilukauppa.fi/osallistu/kampanjoi-kaupungistasi-reilu/kaupunkiluettelo/
2. Tulosta ja allekirjoita haastelomake: https://reilukauppa.fi/osallistu/haasta-seurakuntasi/ ja vie/postita se seurakuntaasi
tilaa tai hae SKY:n toimistolta painettu haastekortti ja vie/postita se seurakuntaasi.
- Facebookissa tai Instagramissa voit ottaa Reiluun kauppaan liittyvän kuvan ja tagata kuvaan mukaan seurakunnan, jonka haluat haastaa. Käytä kuvan ohessa hashtageja #reilutseurakunnat #reilunkaupanviikko #reilukauppa #haastaseurakuntasireiluksi.
- SKY:stä voit tilata toiminnallista “Luomakunnan puolesta”-virikemateriaalia, jota voi hyödyntää Reilun kaupan viikolla ja muulloinkin, jos haluat käsitellä aihepiiriä seurakunnassasi. Tilaa tai lataa ilmainen materiaali: www.sky-fks.fi/toiminta/reilut-seurakunnatekoteko-kampanja
Reilun kaupan viikkoa vietetään vuosittain. Reilun kaupan viikon tarkoituksena on muistuttaa kaikkia suomalaisia Reilun kaupan olemassaolosta ja siitä, miten kukin meistä voi omilla ostosvalinnoillaan vaikuttaa.
Tervetuloa liittokokoukseen 17.11.!
Luotu: 16.10.2018 13:57
Osumat: 528
KUTSU LIITTOKOKOUKSEEN 17.11.2018!
Tule mukaan innostumaan dialogista ja oppimaan kohtaamisista uskontodialogityöpajassa ja sen jälkeen päättämään liittomme tulevaisuudesta, viihtymään yhdessä, tapaamaan uusia työntekijöitä sekä kuulemaan ajankohtaisia kuulumisia! Toivomme paikan päälle niin uusia kuin vanhojakin SKY:läisiä.
Suomen Kristillisen Ylioppilasliiton syysliittokokous järjestetään lauantaina 17.11.2018 Allianssi-talolla Pasilassa, Asemapäällikönkatu 1, 00520 Helsinki.
- päätetään vuoden 2019 toimintasuunnitelmasta ja talousarviosta
- valitaan liitolle luottamushenkilöt: puheenjohtaja, varapuheenjohtaja, liittohallituksen jäsenet ja
varajäsenet vuodelle 2019
- valitaan tilintarkastajat tulevalle toimintakaudelle
- keskustellaan lehtien Etsijä ja Ad Lucem tulevaisuudesta
12:00 uskontodialogi-työpaja (Fasilitoimassa dialogiasiantuntija Heidi Rautionmaa)
SKY:n kustantama lounas
15:00 liittokokous
ILMOITTAUDU viimeistään 15.11.2018
Voit hakea tukea matkakuluihisi (säilytä kuitit ja liput!). Ilmoittauduthan tarjoiluiden varaamiseksi.
Ilmoittautumiset lähetetään sähköpostilla osoitteeseen Tämä sähköpostiosoite on suojattu spamboteilta. Tarvitset JavaScript-tuen nähdäksesi sen. , tekstiviestillä p. 044-7300575 tai verkkolomakkeella: https://goo.gl/forms/ADDhiHxheOqtBNb33
Laita ilmoittautumiseen mukaan tieto mahdollisesta erityisruokavaliosta tai muista erityistoiveistasi, jos niitä on. Ilmoita myös osallistutko koko päivään. Voit myös kysyä jos on kysyttävää, vastaamme mielellämme! Uskontodialogityöpajasta voit lukea lisää täältä.
SKY:n toimistolta Katri, Kristiina, Salli, Inka ja Maini sekä hallitus
YKYn Reilun kaupan sitsit 20.9.
Luotu: 04.10.2018 18:10
Osumat: 414
YKY järjesti historiansa ensimmäiset sitsit torstaina 20.9. Sitsit ovat akateeminen pöytäjuhla, jonka aikana nautitaan kolmen ruokalajin ateria, seurustellaan ja lauletaan. Nämä historialliset sitsit päätettiin pitää Reilun kaupan teemalla SKY:n ja Reilu kauppa ry:n Reilut seurakunnat -yhteistyöhankkeen vuoksi. Tämä tarkoitti käytännössä sitä, että kaikki mahdolliset ruoka-aineet pyrittiin ostamaan Reilun kaupan tuotteina tai vähintään luomuna. Lisäksi ennen sitsejä hankekoordinaattori Salli Ahtiainen-Helanne esitteli Reilua kauppaa sekä hanketta.
Sitsivastaavat Salli, YKYn varapuheenjohtaja Maini sekä sihteeri Esa olivat yhdessä hallituksen kanssa suunnitelleet sekä menun että laulut. Menu sisälsi itämaista linssikeittoa, kasvispizzaa sekä suklaista banaanikakkua. Lauluvihosta löytyi musiikkia hengellisistä lauluista populaarimusiikin klassikoihin. YKYn hallituslaisten lisäksi paikalla oli myös uusia kasvoja, mikä lämmitti kovasti mieltämme! Illan aikana keskusteltiin globaalin vastuun tärkeydestä, tutustuttiin paremmin toisiimme, laulu raikasi ja päädyimme myös käymään uskontodialogia – sitsit olivat siis hyvin järjestönsä näköiset.
Jutun kirjoittaja kyseli vielä muutamilta sitseillä olleilta ihmisiltä tunnelmia. Hän sai vastaukseksi seuraavaa:
”Tunnelma oli lämmin, kotoisa, intiimi ja rento. Ei tarvinnut pönöttää yhtään!"
”Hyvä ruoka, jota sai syödä mielin määrin!”
”Seurustelu sujui rennossa ja vapaassa ilmapiirissä, johon kaikkien oli helppo liittyä.”
”Juhlien järjestäjillä oli myös keskenään hyvä meininki, ei ollut rasittava homma hoitaa.”
”Uudet tulokkaat pääsivät hyvin mukaan. Heitä huomioitiin ja he varmasti kokivat olevansa tervetulleita.”
”Oli kivaa olla pitkästä aikaa sitseillä.”
Näiden kommenttien perusteella jutun kirjoittaja uskaltaa tehdä varovaisen arvion, että YKY järjestää sitsejä myös tulevaisuudessa!
Kouluttaudu SKY:n tukemana
Luotu: 20.09.2018 10:18
Osumat: 424
Valtakunnallinen nuorisoalan kattojärjestö Allianssi, Vihreä sivistyskeskus Visio sekä kehitysyhteistyön kattojärjestö Kepa järjestävät syksyn mittaan koulutuksia, jotka tukevat myös SKY:ssä tehtävää työtä. Koulutusten aiheet vaihtelevat muun muassa nuorille turvallisista yhteisöistä EU-politiikkaan ja sosiaaliseen mediaan ja niitä järjestetään eri puolilla Suomea. Lue koulutuksista lisää alla olevista linkeistä!
Jäsenten on mahdollista saada taloudellista tukea koulutuksiin, joten jos löysit sinua innostavan aiheen, laita viestiä pääsihteeri Katri Jussilalle (paasihteeri(a)sky-fks.fi) kulujen kattamiseksi.
Allianssin koulutukset
Vision koulutukset
Hae mukaan SKY:n hallitukseen 2019!
Luotu: 07.09.2018 09:53
Osumat: 544
Vuosi 2019 on kiinnostava vuosi olla SKY:n hallituksessa. Hallituksessa pääset osallistumaan nuorten uskontodialogitoimintaan, ideoimaan ja kehittämään opiskelijoiden valtakunnallista hengellistä toimintaa, suunnittelemaan hankkeita sekä osallistumaan lehtien toimittamiseen. Millaista yhteiskunnallista kantaaottavuutta toivoisit? Hallituksen jäsenenä saat myös yhdistystoiminnan osaamista, josta on hyötyä työelämässä. Hallitukseen kuuluu puheenjohtajan lisäksi enintään 9 varsinaista jäsentä ja enintään 3 varajäsentä.
”Hallitustyöskentelyssä pääsee vaikuttamaan järjestön toimintaan pienessä ja suuressa. Olen oppinut taloudenpidosta ja hankehakemuksista ja siitä, miten ideat laitetaan käytäntöön. Päätöksiä tehdään yhdessä ja kokouksemme ovat olleet tehokkaita, mutta rentoja.”
Hallituksen jäsenenä saat:
johtaa SKY:n toimintaa liittomme arvojen mukaisesti. Moninaisuus, radikaali rakkaus ja dialogisuus ohjaavat SKY:n kaikkea toimintaa.
kokoukset keskimäärin kymmenen kertaa vuodessa. Kokouksiin voi osallistua myös Skypen kautta.
”Olen mukana hallituksessa, koska tässä vastuutehtävässä saan uusien tuttavuuksien lisäksi hyvän kuvan sekä kirkollisista että järjestökentän tapahtumista. Lisäksi ymmärrys ekumeniasta lisääntyy!”
Jos vastuunkanto, uuden oppiminen sekä järjestötyökokemus kiinnostavat sinua, hae hallitukseen sähköpostitse: paasihteeri(a)sky-fks.fi 12.11. mennessä. Kerro hakemuksessasi lyhyesti itsestäsi ja miksi haluat toimia SKY:n hallituksessa. Mainitse myös jos sinulla on kokemusta vastaavista tehtävistä. Hae rohkeasti mukaan oppimaan lisää, jokaisella on jotain annettavaa!
”Toimin SKY:n hallituksessa, koska yhdistyksen arvot ja missio tuntuvat tärkeiltä, haluan olla edistämässä niitä ja luomassa paikkoja kohtaamiselle ja keskustelulle. Hallitusaikana olen saanut oppia yhdistyksen hallinnosta ja järjestötoiminnan käytännöistä, päässyt suunnittelemaan ja toteuttamaan toimintaa ja tutustunut monenlaisiin ihmisiin.”
Lisätietoja hallitustyöskentelystä antaa puheenjohtaja Jussi Ikkala ja pääsihteeri Katri Jussila.
Vuoden 2018 hallitus valitaan lauantaina 17. marraskuuta 2018 SKY:n liittokokouksessa Allianssi-talolla, Asemapäällikönkatu 1, 00520 Helsinki.
Osumat: 916
Ystäväjäsenten tapaaminen Oulussa
Luotu: 20.08.2018 13:36
Pykyläiset, entiset ja nykyiset sky-läiset, Kumputunturin kävijät jne.
Nyt on aika ilmoittautua tapaamiseen 29.9.-30.9.2018
Teema Kristinuskon sydän
Hiljainen, omatahtinen vaellus alkaa klo 14 ja päättyy nuotiokahveihin noin klo 16 Koskelan seurakuntatalon pihalle. Kahville voivat tulla nekin, jotka eivät käy vaelluksella.
Klo 17.00 Seurakunnan tervehdys
klo 17.10 SKY:n tervehdys ja kuulumiset, SKY:n pääsihteeri Katri Jussila
klo 17.30 Marcus J. Borgin Kristinuskon sydän - kirjan referaatti Mauri Wahlroos Keskustelua kirjasta alustuksen pohjalta.
Klo 19.00 Iltapala. Laulua, yhdessäoloa, keskustelua. Kumputunturille 2019?
klo 10.00 Messu tuomiokirkossa. Saarna tuomiorovasti Satu Saarinen,
kirkkokahvit kryptassa.
klo 12.00 Avoin seminaari Kristinuskon juuret ja versot elämässä. Vanha Pappila
Satu Saarinen avaa seminaarin, alustus emerituspiispa Wille Riekkinen, kommenttipuheenvuoro Katri Jussila.
Klo 14.00 Omakustanteinen yhteinen lounas Keskustan seurakuntatalossa Isokatu 17.
Lauantaina kokoonnumme Koskelan seurakuntakodilla, Koskelantie 86, 90520 Oulu. Bussi 4, 4A, 20 ja 20B Torikadulta kaupungintalon takaa puolen tunnin välein.
Bussi 21 Kuvernöörin pysäkiltä Linnankadulta tuomiokirkon pohjoispuolelta puolen tunnin välein. Ajoaika noin 20 minuuttia. Koskelan seurakuntataloa lähin pysäkki Vilkkutie P.
Omalla autolla kulku Mertatien kautta.
Sunnuntaina tapaamme messussa Oulun tuomiokirkossa ja sen jälkeen avoin seminaari Vanhassa Pappilassa, Asemakatu 6, 90100 Oulu.
Ota yhteyttä, jos tarvitset lisätietoa.
Maksut: Nuotiokahvit ja iltapala Koskelan seurakuntatalossa 10 €, sunnuntain lounas 15 €. Varaa mukaan tasaraha!
ILMOITTAUTUMISET VIIMEISTÄÄN PERJANTAINA 7.9.2018
Ilmoittaudu Brittalle Tämä sähköpostiosoite on suojattu spamboteilta. Tarvitset JavaScript-tuen nähdäksesi sen.. Ilmoita samalla:
· osallistutko sekä lauantaihin että sunnuntaihin, syötkö lounasta sunnuntaina
· osallistutko hiljaiseen vaellukseen
· mahdolliset ruokarajoitteet
· puhelinnumerosi
· mahdollinen laulutoive
Muista edullisemmat matkaliput, varaa matkasi ajoissa!
Oululaisten puolesta
Ulla puh 0405437070
Jami puh 04067352
Seija puh 0443422433
Britta puh 0400650568